alibayram/wikipedia-40-langs huggingface dataset:
ديودور الصقلى

ديودور الصقلى Diodorus Siculus ولد فى القرن الاولانى ق.م فى مدينة أجريوم بصقلية وعاش فيما بين 90-30 ق.م
زار مصر حوالى سنة 59 ق.م
سنة 56 ق.م ابتدا فى كتابة مؤلفه اللى سماه مكتبة التاريخ يحتوي 40 كتاباً قسمت فى 3 مجموعات تناول فى المجموعة الاولانىى ودى المجموعة تحتوي 6 كتب التاريخ الأسطوري فى العالم القديم لحد تدمير طروادة
.
أما المجموعة التانيه فتتناول تاريخ العالم من حروب طروادة لحد موت الاسكندر الاكبر
.
أما المجموعة التالتة فتتناول الأحداث التاريخية من خلفاء الاسكندر الاكبر
حتى نص القرن الاولانى ق.م
.
ولم يبقى من الكتب الاربعين إلا الأجزاء الخمسة الاولانىى والأجزاء من الحداشرلالعشرين وقضى ديودور ثلاثين سنة فى التأليف.

حياته 

وطبقا لما أخبرنا به ديودورس فى أعماله فإنه ولد فى سيسيليا ، ولم يعثر على أى معلومات لتاريخه أو حياته فى العصور الوسطى فلا نعرف عنه إلا ما أخبرنا به ديودورس نفسه فى موسوعته مكتبة التاريخ ، ولم يرد له ذكر إلا على ايد القديس جيروم لما كتب فى العام 49 ق.م عن ديودورس الصقلي معرفا به

عاش ديودورس فى روما فى عهدي يوليوس قيصر وأغسطس ، وزار عدد من البلاد جنوب وشرق المتوسط سنة 60-57 ق.م جمع معلوماته

أعماله 

كتب ديودورس الصقلي تاريخ العالم فى موسوعتة اللى أسماها (Bibliotheca historica) أو مكتبة التاريخ فى 40 مجلدا ، و أختار تعريفها بمكتبة علشان مصادر موسوعته كانت ت كل لعمل الكتير من اللمؤرخين والمؤلفين.

لم يبق منموسوعة ديودورس إلا المجلدات من 1ل5 ومن 11ل20 ، و قسمتلثلاثة أقسام تتناول أول ستة مجلدات فيها تاريخ الأغريق و مش الأغريق والقبائل الهيلينية لحد تدمير طرواده ، و رتبت جغرافيا.

خص ديودورس فى المجلد الاولانى تاريخ وثقافة الحضاره المصريه القديمه وفي المجلد التانى الحضارة الآشورية وتاريخ الشام وبلاد الرافدين وتاريخ الهند وشبه الجزيرة العربية ، وفي المجلد التالت شمال افريقيا ، وتاريخ اليونان واوروبا من المجلد الرابعلالسادس ، ومن المجلد السابعل  السبعتاشر  يتناول ديودورس تاريخ العالم ابتدا من حرب طروادة وصولالموت الاسكندر الاكبر ، والجزء الأخير من المجلد   السبعتاشر  لحد نهاية الموسوعة تغطى ال سنين من 480 لحد 302 ق.م وتتعلق بالأحداث التاريخية فى عهد خلفاء الأسكندر نزولا لحد سنة 60 ق.م ، و فقد الجزء الأخير فلم يتم التعرف على وجه التحديد أين توقف ديودورس فى موسوعته إلا انه يعتقد انها انتهت فى العام 60 ق.م.

مصادر

وصلات برانيه 
 مكتبة التاريخ لديودورس الصقلي - موقع Google Books

مواليد 90 ق م
وفيات 30 ق م
مؤرخين
مؤرخين يونانيين
يونانيين قدام
تاريخ مصر
تاريخ
ملوخيه

ملوخيه (بالقبطى ⲙⲟⲗⲟⲭⲉⲓⲁ مولوخيه  هى نبات مصرى قديم اتعرف فى مصر القديمه و كان  ينبت بالذات فى الوجه البحرى.

اسم الملوخيه
اسم  نبات الملوخية العلمى " كوركورس اوليتوريس Corochorus Olitorius و هو من الفصيله الزيزفونيه و يتكاثر بالبذور. اسم " ملوخيه " مشتق من الاسم المصرى القديم ملوخ و لغاية دلوقت المصريين بيدلعو الملوخيه و يسموها ملوخلوخ و فى اليونانى القديم اسمها ملوخى و فى اليونانى الحالى اسمها molokha ملوخه و فى اللغه القبطيه ملوخيه

اكل

thumb 
الملوخيه من أشهر الأكلات فى مصر و هيا غنية بالڤيتامينات و تعتبر من أهم انواع الخضار الصيفى فى مصر، و تتطبخ بعد تقطيف الاوراق من سيقان نبات الملوخيه و تخريطها . لو اتطبخت طازه المصريين بيسموها ملوخيه خضرا، لو نشفوها عشان يحفظوها فتره و طبخوها المصريين بيسموها  ملوخيه ناشفه.

اسامى الملوخيه
 بالمصرى :ملوخيه و بيدلعوها ملوخلوخ
 باليونانى:مولوخه molokha
 بالفرنساوى: corète potagère
 بالانجليزى: jute mallow يعنى خبيزة جوت او nalta jute
 الاسم العلمى: Corchorus olitorius

صور

مراجع

نباتات
اكل مصرى
الالياذه

الالياذه (Iliad) باليونانى (μαθηματικ) هى ملحمة شعريه بتحكى قصة حرب طرواده وبالتحديد اخر 51 يوم فى الحرب, كتبها هوميروس بتعتبر هى و الاوديسا من اهم و اشهر الحاجات اللى كاتبها هوميروس و كمان فى الاداب القديم. اتسمت الملحمة بالاسم دا نسبة لإليون عاصمة مملكة طرواده.

ملخض الالياذه 

الالياذه : بتحكى عن الحرب اللى حصلت ما بين اليونانيين و مملكة طرواده و اسباب الحرب و الدوافع ليها و ان ازاى باريس ابن بريام هرب بمرات مينلاوس بمساعده افروديت و رجع على طرودا و تجهيز الملك اجاممنون اخو ميلانوس اكبر جيش فى التاريخ وقتها عشان يحارب الطرواديين و ضم فى جيوشه ابطال يونانيين كتار زى اكليس و اودسيوس وغيرهم...و الالهه اليونانيه اللى انضمت للحرب و اتخانقوا مع بعض و وقف منهم ضد طرودا و منهم اللى ساعدوهم. وبعدين بتركز على اخر 51 يوم فى حرب طرواده اللى فضلت عشر سنين

ابطال الالياذه 

1.هيلين مرات مينلاوس

2.باريس ابن بريام

3.اكليس

4.هيكتور

5.اجاممنون

6.بريام ملك طرواده

شخصيات ثانويه 

 بتروكلوس
 بريزيس
 كريزيس
 أندروماك
 اوديسيوس
 اتينا(الالهه)
 مينلاوس
 تيتس
 افروديت
 زيوس
 هيرا
 ايريس
 هيوكوبا
 اجاكس

ادب
ميثولوجيا يونانيه
ملحمه
صوت السلام

صوت السلام
  <div style="padding-right:2px;background:#ffffff;font-size:120%">

كلمات 
صوت السلام هو اللى ساد واللي حكم

على الدخيل اللى انتحر واللي اتهزم

عدونا لما اعتدى قدمنا أرواحنا فدا

واستعجبت من بأسنا كل الأمم

تلات أمم يا بورسعيد متقدمة

بدببات وطيارات تملى السما

تلات أمم الاولة داخلة البلاد مستعمرة

والثانية بعد الانكسار متجبرة

والتالتة على العرب متأجرة

هدموا البيوت قتلوا النفوس

وانما احنا هزمنا عزهم فى الشرق كله

ومجدهم

ثلاث أمم جايبة العتاد وكلهم متقدموش من

بورسعيد ولا قدم

شوف كمان 
ليستة اغانى ام كلثوم

اغانى وطنيه مصريه
اغانى باللغه المصريه
اغانى ام كلثوم
ياجمال يامثال الوطنية

ياجمال يامثال الوطنية

كلماتها 
يا جمال يا مثال الوطنية... أجمل أعيادنا المصرية

بنجاتك يوم المنشية... ردوا ردوا عليا

بنجاتك و نجاة أوطانك... فرحتنا و حسرة من خانك

خاين غدّار... كان قصدو يصيب

و تبات النار... فى صدر حبيب

القلب المليان وطنية... ردو ردوا عليا ردوا عليا

واجهت النار بثبات و ايمان... و قفة شجعان ما يوقفها جبان

طلقات النار... عندك أوتار

توهبها و بنفس ابية... ردوا ردوا عليا.. ردوا عليا

طلقات عديدة سمعناها... أخذت قلوبنا وياها

كانت يا مطوالها ثانية... عدينا وحدة و الثانية لحد ثمانية

ضربتها عناية الهية... و بقتلك آية وطنية

ردوا ردوا عليّا... ردوا عليّا

شوف كمان 
ليستة اغانى ام كلثوم

اغانى وطنيه مصريه
اغانى باللغه المصريه
اغانى ام كلثوم
بعد الصبر ماطال

بعد الصبر ماطال
 كلمات 
بعد الصبر ما طال نهض الشرق وقال

حققنا الامال برياستك يا جمال

الشعب اللى رفع الراية لصلاح الدين

اودعها يمين عبد الناصر ويمينه يمين

السعد معاه والشعب وراه والله معين

النور اهولاح والقلب ارتاح والشر اهوزال

بعد الصبر ما طال حققنا الامال

برياستك يا جمال

ابطال الامة العربية بين المحيطين

هزتهم هزة وطنية بايديك الاتنين

الوحدة دى كانت امنية وشافتها العين

والامة اللى روحها قوية تفريقها محال

بعد الصبر ما طال حققنا الامال

برياستك يا جمال

الاخوة دى كانت وحدتهم امل الاحباب

من بعد ما طالت فرقتهم من غير اسباب

فى ساعة سعيدة وفى لحظة فتحوا الابواب

والشرق عليه طلعت شمسه وعلينا جلال

بعد الصبر ما طال حققنا الامال

برياستك يا جمال

الحب وحده بلغنا الامل المنشود

ووصلنا بالحب لوحده من غير مجهود

والحق عمره ما يتقسم فى خطوط وحدود

والحق تخضع له الدنيا لحد العزال

بعد الصبر ما طال حققنا الامال

برياستك يا جمال

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
اغانى وطنيه مصريه
فرحة القنال

فرحة الكنال
  <div style="padding-right:2px;background:#ffffff;font-size:120%">

كلمات 
محلاك يا مصرى و انتا ع الدفه

و النصره عامله للكنال زفه

يا ولاد بلدنا تعالو ع الضفه

شاورو لهم .. غنوا لهم .. و قولو لهم

ريّسنا قال مفيش محال

راح الدخيل و ابن البلد كفّا

حيو الرجال السمر فوق السفينه

حيو اللى جاهدو عشان ما يفرح وادينا

بصت لنا الدنيا و شافت عملهم

غنّت بكل لسان علا كل مينا

يا ولاد بلدنا تعالو ع الضفه

شاورو لهم .. غنو لهم .. و قولو لهم

ريّسنا قال مفيش محال

راح الدخيل و ابن البلد كفّا

أنا قلبى فاكر لسه مين اللى جارحه

و لولا يوم النصر ما اتلم جرحه

شفت الكنال .. ف إيدين رجال من بلادى

رفرف عليهم قلبى من كتر فرحه

يا ولاد بلدنا تعالو ع الضفه

شاورو لهم .. غنو لهم .. و قولو لهم

ريّسنا قال مفيش محال

راح الدخيل و ابن البلد كفّا

حبايبنا شرق و غرب جايين بلدنا

يشاهدو نور الحق فوق كل مدنه

و نسيمنا بالأحضان يقابل راياتهم

و كنالنا يحكى لهم حكاية جهادنا

يا ولاد بلدنا تعالو ع الضفة

شاورو لهم .. غنو لهم .. و قولو لهم

ريّسنا قال مفيش محال

راح الدخيل و ابن البلد كفّا

شوف كمان 
ليستة اغانى ام كلثوم

اغانى وطنيه مصريه
اغانى باللغه المصريه
اغانى ام كلثوم
غبريال الرابع (بابا اسكندريه)

البابا غبريال الرابع  كان بابا اسكندريه و بطريرك الكرازه المرقسيه نمره 86.

شوف كمان 
 ليستة بطاركة اسكندريه
يوانس العاشر (بابا اسكندريه)

البابا يوأنس العاشر  ("يوأنس الملقب المؤتمن الشامي") كان بابا اسكندريه و بطريرك الكرازه المرقسيه نمره 85.

سرياني الجنس وفد الى برية مصر طلب للعبادة شغف بالنسك والتبتل.

كانت سيامته فى 7 مايو سنة 1363م. عاصر من الحكام المماليك "شعبان بن حسن الأشرف" وكانت وفاة البابا تيموثاوس التانى فى 13 يوليه سنة 1369م بعد ما قام بتكريس الميرون المقدس فى دير القديس الأنبا مقار.

شوف كمان 
 ليستة بطاركة اسكندريه
بتروكلوس

پتروكلوس ,Patroklễs (يونانى،Πάτροκλος)هو واحد من شخصيات ملحمة الالياذة, بتاعة هوميروس, اللى بتحكى عن قصة حرب طرواده. كان واحد من الابطال اللى شاركوا فى حرب طرواده اللى فضلت عشر سنيين. اتنكر بشكل صاحبه اكليس بعدا ما اتخنق مع اجاممنون و رفض انه يحارب وبدئت الخساير فى الجيش اليونانى والروح المعنويه نزلت جامد, عشان يرفع روحهم المعنويه. قتله هيكتور قائد الجيش الطروادى و ولى عهد طرواده فى مبارزه و افتكر انه قتل اكليس. اكليس عرف باللى حصل وانتقم لصاحبه بقتله هيكتور

ميثولوجيا يونانيه
بالسلام احنا بدينا

بالسلام احنا بدينا
  <div style="padding-right:2px;background:#ffffff;font-size:120%">

كلمات 
بالسلام احنا بدينا .. بالسلام

ردت الدنيا علينا .. بالسلام

ياسلام .. ياسلام .. ياسلام .. ياسلام

بالسلام .. بالمحبه .. الدنيا تحيا

ليه يكونوا ناس فى ناحيه .. وناس فى ناحيه

مهما كنا .. ومهما كنتم .. من حقوقنا .. احنا وانتم

الحياة .. والسلام ..

ياسلام .. ياسلام

للحبايب .. احنا مدينا الايادي

رحبت بينا الامم من كل وادي

تحيا فى النور .. كل امه .. والحقيقه نشوفها لما

نبتعد عن الظلام .. بالسلام

ياسلام .. ياسلام

السلام كلمة وحده يا جمالها

ياسلام لما قام (جمال) وقالها

جوهرة بالدنيا كانت .. مستخبيه وبانت

بالسلام .. بالسلام

ياسلام .. ياسلام

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
اغانى وطنيه مصريه
واللة زمان يا سلاحى

كان السلام الجمهورى المصرى لغاية سنة 1979

 
  <div style="padding-right:2px;background:#ffffff;font-size:120%">

كلمات 
والله زمان يا سلاحى اشتقت لك فى كفاحى

انطق وقول أنا صاحى يا حرب والله زمان

والله زمان ع الجنود زاحفة بترعد رعود

حالفة تروح لم تعود إلا بنصر الزمان

هموا وضموا الصفوف شيلوا الحياة ع الكفوف

ياما العدو راح يشوف منكم فى نار الميدان

يا مجدنا يا مجدنا يا اللى اتبنيت عندنا

بشقانا وكدنا عمرك ما تبقى هوان

مصر الحرة مين يحميها نحميها بسلاحنا

ارض الثورة مين يفديها نفديها بأرواحنا

الشعب بيزحف زى النور الشعب جبال الشعب بحور

بركان غضبان بركان بيفور زلزال بيشق لهم فى قبور

شوف كمان 
ليستة اغانى ام كلثوم

اغانى وطنيه مصريه
اغانى باللغه المصريه
اغانى ام كلثوم
بريام

كان ملك طرواده وقت حرب طرواده. اتجوز اكتر من مره و كان ليه خمسيين ولد وعدد من البنات و منهم هيكتور ولى عهده وقائد الجيش , الامير بارس, اللى اتسبب بحرب طرودا بهروبه مع هيلين مرات ميلانوس , و الامير ديفوبوس و الاميرة كاساندرا و غيرهم...

مراجع 

شخصيات الالياده
ميثولوجيا يونانيه
شخصيات حرب طرواده
الباخره تايتانيك

الباخره تاتيتانيك (بالانجليزى: RMS Titanic) كانت باخره بريطانيه فخمه لنقل الركاب ، غرقت فى المحيط الاطلنطى فى 14-15 ابريل 1912 و هى فى رحله ما بين مدينة ساوثهامبتون فى انجلترا و مدينة نيو يورك فى امريكا.الباخره غرقت و هى فى رحلتها البكريه (Maiden Voyage) و اتسببت الحادثه دى فى موت حوالى 1,500 واحد ما بين مسافرين و عمال و طاقم الباخره. الشهره الكبيره اللى خدتها الباخره و هى بتتبنى فى بلفاست على انها اعظم انجاز بشرى فى الهندسه البحريه و بنا البواخر على مستويات الفخامه و الضخامه ، و غرقانها المفاجئ خلاها واحده من اكبر التراجيديات فى العصر الحديث و الهم اعمال فنيه كتير من الافلام و الروايات و المقطوعات الموسيقيه و اخضعها لكتير من الدراسه و البحث حوالين اسباب فشلها و غرقانها.

الخصايص 

التايتانيك كانت من اضخم و افخم البواخر فى العالم كله ، حمولتها وصلت لـ 46,329 طن. وزنها الاجمالى و هى محمله كان 66,000 طن. طولها كان 269 متر و عرضها 28 متر من اعرض مكان فيها.السفينة كانت من تصميم و بناء ويليام بيرى عن طريق شركته العملاقة هارلاند اند وولف و مقرها فى بلفاست فى ايرلاندا الشماليه.
التايتانيك كان ليها قعر مزدوج مقسم الى 16 غرفة معزولة عن بعض عزلاً تاماً و لان اربعة من الستة عشر غرفة ممكن ان تمتلئ نظرياً بالماء دون اى تاثير على قدرة الباخرة على الطفو، الباخرة تايتانيك تعتبر وقتها غير قابلة للغرق (Unsinkable).

الغرق 

فقد وقع فى ليلة الرابع عشر من ابريل ، اصطدمت السفينة بجبل جليدي فى المساء ، و استمرت فى الغرق لحد صباح الخامس عشر من ابريل ، و ذلك سنة الف و تسعمائة و إثنا عشر ، فى شمال المحيط الاطلنطي . و كانت السفينة قد ابحرت من اربعة ايام من انجلترا متجهة ل امريكا كان مقرّر ليها لرسو فى ميناء مدينة نيو يورك . و تقول التّقارير اللى ظهرت فى ذلك الوقت انّ السفينة تيتانك تلقّت إنذارات بوجود جبال جليدية فى البحر ، و رغم ذلك استمرت السفينة فى الإبحار بسرعتها القصوى ل ان فوجئ طاقمها بوجود جبل جليدي امامها ، و لم تستطع السفينة تفادي الإصطدام . و قد ظهر تقصير من الشركة لعدم وجود قوارب نجاة كافية لجميع من على سطح السفينة ، و ادى الهلع و الذعر ل عدم إخلاء الركاب بشكل منظم ، فكانت توجد قوارب غير مكتملة العدد ، و كان كل من قفز فى المحيط تفاديا للغرق قد مات نتيجة الإنخفاض الشديد فى درجة الحرارة و لم ينج سوى من كان فى قوارب النجاة ، اتت سفينة قريبة فى صباح اليوم اللى بعد كده   و انقذتهم .

سفن بخاريه
كوارث
هيلين

هيلين كانت من اهم الشخصيات فى ملحمة الالياذه. كانت اجمل ست فى العالم وقت حرب طرواده ومرات ميلانوس ملك اسبرطه , اتسببت هى و بارس فى شعللة حرب طرواده لما حبته وهربت معاه مساعده الالهة فينوس. بسببها قامت حرب طروده المشهوره اللى فضلت لمده عشر سنيين.

مصادر 

شخصيات الالياده
ميثولوجيا يونانيه
شخصيات حرب طرواده
مينلاوس

ميلانوس Menelaos فى الميثولوچى يونانى كان ملك اسبرطه و اخو الملك اجاممنون و جوز هيلين اللى بهروبها مع بارس اتسبب فى حرب طرواده اللى فضلت عشر سنيين, كان واحد من اليونايين اللى كانو جوا حصان طرواده زى ما خطط اوديسيوس, بعد ما اتنهبت طرواده و اتدمرت و كسب اليونايين الحرب اخيرا رجع بهيلين. بس وهما راجعيين حصلت عاصفه كبيره و تاهه المركب اللى هو فيها عن اسطوله و لقى نفسه فى مصر وبالتحديد على جزيرة فاروس ( اللى اتبنى عليها مناره اسكندرية) وهناك عرف ازاى يرضى الالهة اللى كانت فى صف الطرادويين و يعرف يرجع لاسبراطه.

مصادر 

شخصيات الالياده
ميثولوجيا يونانيه
شخصيات حرب طرواده
اجاممنون

الملك أجاممنون (يونانى قديم: Ἀγαμέμνων |Ágamémnōn|، حلاّل المشاكل) فى الميثولوجى اليونانى و فى ملحمة الالياذه كان اخو مينلاوس ملك اسبرطه اللى هربت مراته هيلين مع بارس امير طرواده واللى اتسببوا فى حرب طرواده. شارك فى الحرب كقائد الاعلى لجيوش اليونايين و قدر يلم ويجمع اليونانيين فى جيش كبير و قدر يجمع عدد كبير من الابطال اليونانيين زى اكليس و اوديسيوس و پتروكلوس.

عداوته مع اكليس 

بتحكى ملحمة الالياذه ان كانت دايما كانت فيه خلافات ما بين اجاممنون و اكليس عشان حاجات كتير ومنهم غنائم الحرب. و زادت الخلفات جامد و قرر اكليس انه مش حيحارب هو وعساكره فى الحرب و فضل تسع سنين ونص مش بيحارب مع اليونانيين بس رجع يحارب بعد ما اتقتل صاحبه پتروكلوس على ايد هيكتور ولى عهد طرواده.

اغتياله 

بتحكى الاوديسيه ازاى مرات اجاممنون كلمتمنسترا Clytemnestra قتلته بليل وهو نايم بتحريض من عشيقها إيجسثوس Aegisthus بعد ما رجع منتصر فى حرب طرواده.

مصادر 

شخصيات الالياده
شخصيات الاوديسه
ميثولوجيا يونانيه
ملوك ميكيناى
شخصيات حرب طرواده
حبيب جرجس

حبيب جرجس ، بك مصلح دينى مصرى و واحد من اشهر الوعاظ فى الكنيسه القبطيه الارتودوكسيه ، انصب اهتمامه على التعليم و خصوصيه المسيحيه المصريه فأسس الكليه الأكليريكيه -مدرسة الاسكندريه اللاهوتيه- فى العصر الحديث ، و مدارس الاحد ( مدارس التربيه الكنسيه دلوقتى ) و صاحب تعبير " الامه القبطيه ". البابا شنوده التالت كان من ضمن اللى اتلمذو على ايديه.

نشئته 
حبيب جرجس إتولد سنة 1876، وبقى اشهر واعظ فى ايامه بعد القمص فيلوثيؤس ابراهيم، كان فى وعظه صوته عالى وقوى وكمان كان عنده معلومات كتير جدا. بنى كتير من الجمعيات الخيريه الجديده وكمان شجع الجمعيات الخيريه اللى كانت موجوده وساندها.

المدرس الاول 
جه وقت كان فيه حبيب جرجس هو المدرس الاول لحد ما خرج جيل جديد من المدرسين. كان بيعلم فى الكليه الإكليركيه و الكنايس والجمعيات، ده غير الكتب اللى هو كتبها فى التعليم.

كتاباته 
حبيب جرجس أصدر مجلة الكرمه، ده غير انه كتب 30 كتاب فى كل العلوم الدينيه زى:
 الروحيات والعقيدة
 تاريخ الكنيسة
 الكنز الأنفس كتاب الصخرة الأرثوذكسية  أسرار الكنيسة الأرثوذكسية السبعة المقدسة الغيرة المقدسة روح التضرعات عزاء المؤمنين المبادئ المسيحية الأرثوذكسية للمدارس الثانوية خلاصة الاصول الإيمانية فى معتقدات الكنيسة القبطية قواعد اللغه القبطية الوسائل العملية للاصلاحات القبطية''
ده غير انه كتب ترانيم وشعر.

مؤسس مدارس الاحد 
 اسس مدارس الاحد سنة 1918 عشان يعوض النقص اللى كان بيعانيه الطلبه المسيحيين فى تعلم مادة الدين فى المدارس الاميريه و الاهليه.
 حددت اللجنه العليا لمدارس الاحد هدفها اللى تركز فى خلق جيل محب الكتاب المقدس والحياه الكنسيه والسلوك المسيحى بروح وطنى.
 سنة 1935 بقى فى 20 فرع لمدارس الاحد فى القاهره و 18 بالوجه البحرى و 44 فى الوجه القبلى و30 فى السودان.

المؤسس الحقيقى للإكليريكيه 

 بيعتبر حبيب جرجس المؤسس الحقيقى للإكليريكيه فى العصر بتاع دلوقتى لإن هو اللى إشترا الارض وبنا المبانى، وكمان بنا اماكن لمبيت الطللبه.
 حبيب جرجس بنى الإكليركيه يوم 29 نوفمبر 1893 ودخل ليها، وكان الواعظ الاول ومدرس اللاهوت فى الكليه فى الربع الاول من القرن العشرين، وبقى الناظر بتاعها سنة 1918 لحد نياحته سنة 1951. بنا كمان القسم الليلى الجامعى سنة 1946. كان اول استاذ لعلم اللاهوت فى الكليه الإكليريكيه، وإتولى تدريس زمايله وهو طالب.

ترشيحه للمطرانيه 
 اختروه عضو فى المجلس الملّى العام، وإترشح لمطرانيه الجيزه سنة 1948 بس البابا يوساب رفض رسامته عشان مكنش راهب، وكانت نياحته سنة 1951.

مسيحيه
مواليد 1876
وفيات 1951
اقباط
عثمان احمد عثمان

عثمان احمد عثمان (6 ابريل 1917, الاسماعيليه - 30 ابريل 1999) كان راجل اعمال و مهندس و مقاول مصرى ارتبط بعلاقات قويه و متغيره مع جمال عبد الناصر و السادات و الاخوان المسلمين.

اعماله 
عثمان احمد عثمان هوا مؤسس شركه المقاولون العرب (1955) و اللى بتعتبر واحده من اكبر شركات المقاولات فى الشرق الاوسط و افريقيا و كان ليها دور كبير فى عمليات تشييد السد العالى و بناء قواعد الصواريخ ايام حرب الاستنزاف و تعمير مدن القناه بعد التدمير اللى طالها بعد الحروب المتواليه.

و من المشاريع الكبيره التانيه اللى انجزتها المقاولين العرب:استاد اكرا فى جانا , مطار الناضور فى المغرب , كلية الهندسه فى اليمن و مبنى وزارة الماليه فى الجزائر.

مناصب 
اتولى منصب وزير الاسكان (1973 و 1974 و 1975) و التعمير و انتخب عضو فى البرلمان المصرى (1979-1990) و منصب نقيب المهندسين المصريين سنة 1979 و رئيس النادى الاسماعيلى سنة 1965.

لينكات برانيه

مصادر 

متعلمين فى جامعه القاهره
مهندسين مصريين
رجال اعمال مصريين
برلمانيين مصريين
وزراء اسكان مصريين
اسماعيلاويه
ناس من الاسماعيليه
مصريين (توضيح)

مصريين
 سكان مصر
 مصر القديمه
 اقباط
 مصريين (البلقان)، و هما اقليات عرقية بتتكلم البانى فى كوسوفو و مقدونيا الشماليه و و البانيا.

بص على 
 مصرى (توضيح)
 قبطى (توضيح)
جنكيزخان

چنگيزخان (مغولى: Чингис Хаан; نطق: ) (اقليم دولون بولدوق ، منغوليا ، 1155 - 18 اغسطس 1227). اسمه الاصلى " تيموچين ". فاتح مغولى فتح منغوليا سنة 1206 و عمل قراقوم عاصمه لمملكته. فى سنة 1213 هاجم شمال الصين و استولى على اغلبها بحلول سنة 1215. و هاجم تركستان، و بلاد ما بعد النهر، افغانستان و استولى عليهم، و اتوغل بجيوشه فى جنوب شرق [[اورونده حوالى 500 زوجه و جاريه. بعد سيطرته على المغول عمل لهم دستور اجتماعى و حربى اتسمى " ياسا " او " الياسا الجنكيزيه ".

اتولد تيموچين فى منغوليا فى سنة 1155 فى اقليم " دولون بولدق " على الضفه اليمين لتهر آنون و بيتقال انه اتسمى تيموچين على اسم امير كان ابوه " يسكوكاى بهادر " غلبه فى معركه فى الوقت اللى اتولد فيه فسماه ابوه على اسمه. يسوكاى بهادر ابو تيموچين كان زعيم و خان قبيلة " قيات " اللى كانت قبيله مغوليه مشهوره ، و اشتهر يسوكاى بهادر بانتصاره على قبايل التتار اللى كانت عايشه جنب قبيلته و اللى كان المغول بيخافو منهم. اتجوز يسوكاى من ستات كتيره لكن اشهر ستاته كانت ام تيموچين و كان اسمها " اولون فوچين " و كان يسوكاى خطفها فى ليلة دخلتها فى غاره شنها على قبيلتها اللى كانت بتنتمى لقبايل الماركيت. عاشت اولون مع يسوكاى و خلفت تيموچين و عليه تلت ولاد كلهم دخلو التاريخ و ما خلفتش بنات لكن فضلت مستنيه قبيلتها تيجى تنتقم لخطفها. يسوكاى كان ليه ابن تانى اسمه " بلكوتى نويان " من ست تانيه لازم جنكيز خان فى معاركه و حروبه.

مصادر 

مونجوليين
مغول
مواليد 1155
وفيات 1227
ادينو بجرايم ضد البشريه
قلعة الموت

قلعة آلموت (|Alamūt|) كانت قلعه فوق جبل آلموت العالى عاش فيها الحشاشين بعد ما استولى عليها حسن الصباح.

حسن الصباح فى تنقلاته ماكانش مهتم بس بنشر دعوته و كسب انصار ، لكن كان مهتم كمان بانه يلاقى حته مناسبه يحولها لقاعده ليه. ما كانش عايز مكان فى مدينه يستخبى فيه من السلطات ، لكن معقل حقيقى منيع ما حدش يقدر يوصله وهو بيحارب امبراطورية السلاجقه.

لقى حسن قلعة ألموت Alamot مكان مناسب ليه. قلعة ألموت دى كانت حصن فوق صخره عاليه وسط جبال البورج على ارتفاع 6000 قدم من سطح البحر و مش ممكن الوصل ليها الا عبر طريق ضيق منحدر جداً و مليات منعطفات. و بيتقال ان القلعه بناها ملك قديم من الديلم و اتسمت بالديلمى ( ألوه أموت ) و معناه تعليم النسر او عش النسر، و بعدين جددها حاكم من العلويين سنة 860 ، و فضلت فى ايد العلويين لغاية ما حسن الصباح وصلها و قدر يدخلها فى 4 سبتمبر 1090 ، و يستخبى جواها من غير علم حاكمها ، و يضم رجاله فيها للعقيده الاسماعيليه عن طريق الدعاه ، فاتمردوا على حاكمها و طردوه منها ، و أخدها حسن الصباح و بيتقال انه ساب الحاكم يمشى و اداله 3000 دينار دهب كتعويض.

من اليوم ده بقى حسن الصباح سيد قلعة ألموت ، و من يوميها قعد فيها و ما خرجش منها لمدة خمسه و تلاتين سنه ، و فى المده دى ما خرجش من بيته جوه القلعه الا مرتين طلع فيهم ع السطوح. حسن اللى عاش فى بيته عيشه متقشفه كان بيقضى وقته فى القرايه و كتابة كلام الدعوه و تجهيز خططه.

فضلت مركز لقيادة الحشاشين لمدة 177 سنه لغاية ما حاصرها هولاكو و استولى عليها و قتل اخر زعما الحشاشين ركن الدين خورشاه.

تاريخ
آلموت
كيتو بوقا

كيتو بوقا ( فى النصوص العربيه القديمه : كتبغا ) (اتقتل سنة 1260 ) قائد مغولى كبير من چنرالات هولاكو المقربين. قاد الجيش المغولى فى معركة عين جالوت ضد الجيش المصرى بقيادة السلطان سيف الدين قطز و الظاهر بيبرس و قاوم بشجاعه لكن انهزم هزيمه ساحقه و اتاسر و اتعدم.

بعد ما اتاسر حاول انه يتفاخر بهولاكو و جيشه اللى حاييجى ينتقم فقال له قطز : " لا تفخر الى ده الحد بفرسان توران، فانهم يزاولون اعمالهم بالمكر و الخداع لا بالرجولة و الشهامه " ، و اتعدم على ايد الامير الكبير جمال الدين اقوش ، و اتبعتت راسه على القاهره

هناك من يقول انه اتقتل فى المعركة بتاعت عين جالوت فى ساحة القتال حيث ان الامير جمال الدين اقوش هجم عليه فى ساحة المعركة وطعنه . حسب كتاب زبدة الفكر
فى تاريخ الهجرة لركن الدين بيبرس المنصورى
قبل كده كان وكله هولاكو بمهاجمة قلاع الحشاشين فهاجم الاول ولاية قهستان و استولى على اجزاء منها و بعدين حاصر قلعة الموت مركز قيادة الحشاشين ، و بعدين حاصر قلعة مهرين بالمجانيق و دخل مدينة شاه و عمل فيها مدبحه. شارك فى حصار بغداد سنة 1258 و الاستيلاء على دمشق.

وفيات 1260
مغول
عسكريين اتقتلوا فى الحروب
مترو مدريد

مترو مدريد هو اسم نظام مترو الانفاق اللى بيخدم مدينة مدريد عاصمة اسبانيا , سادس أطول نظام مترو فى العالم بعد لندن و نيو يورك و موسكو و سول و شانجهاى رغم ان بلدية مدريد من حيث عدد السكان المنطقة الخمسين فى العالم تقريبا.

مترو انفاق مدريد بيخدم حوالى اربعه مليون ساكن و مترو انفاق مدريد واحد من اكبر شبكات مترو الانفاق فى العالم و اسرعهم فى التوسع, و هوا دلوأتى فيه حوالى 283 كيلومتر (176 ميل) من الخطوط و ده بيخلليه تانى اكبر مترو انفاق فى اوروبا الغربيه بعد مترو انفاق لندن.

تاريخ 

اول خط مترو فى مدريد اتفتح يوم 17 اكتوبر 1919 فى عهد الفونسو التلاتاشر 8 محطات و 3.5 كيلومتر (2.2 ميل).

مصادر 

مدريد
اوروبا الغربيه

اوروبا الغربيه هو مصطلح فضفاض يجمع دول منطقة غرب اوروبا و ده التعريف يعتمد على دلالات ثقافية و سياسية, فيه تعريف ثانى يصف  اوروبا الغربية بوصفها منطقة كيانات ثقافية غربية اوروبا الوسطى . اتعمل تعريف ثانى فى الحرب الباردة و يستخدم لوصف اوروبا الغربيه على أنها الدول التى  مش شيوعية فى أوروبا.

مصادر 

غربيه
حكماء الاغريق السبعه

حكماء الاغريق السبعه دا اسم بيتسمى بيه سبع فلاسفه و سياسيين يونانيين قدام اللى شاركو فى عمل قوانين اجتماعيه متقدمه استخدمها اليونانيين بعد الثوره اللى عملها اهل اتينا على حكامهم و اخترعوا النظام الديموقراطى. الجكاء دول كانو :

 تاليس
 سولون
 كيلون ( كيلون الاسبراطى)
 بياس (بياس من بريينى)
 كليوبولوس
 بيتاكوس
 بيرياندر

يونانيين قدام
فلاسفه
فلاسفه يونانيين قدام
فلاسفه قبل سوقراط
سانتياجو دى كومپوستيلا

سانتياجو دى كومپوستيلا - بالاسپانى : Santiago de Compostela - هيا مدينة وبلدية فى اسپانيا فى مقاطعة لا كورونيا

سياسه 
سانتياجو دى كومپوستيلا هيا عاصمة جاليسيا من سنة 1982

جغرافيا 
سانتياجو دى كومپوستيلاس على بعد 65 ميل جنوب لاكورونيا و 62 ميل شمال بونتيڤيدرا .

سياحه 
مدينة سانتياجو دى كومپوستيلا القديمه من مواقع التراث العالمى من سنة 1985 .

تاريخ 
اصل اسم المدينه من تطور اسم القديس يعئوب الكبير باللغه الجاليسيه ،

لينكات برانيه

مصادر 

مدن اسبانيا
بوليڤيا

بوليڤيا من بلاد امريكا الجنوبيه.

جغرافيا 
بوليڤيا ليها حدود مع برازيل من الشمال والشرق ، و باراجواى و الأرجنتين فى الجنوب ، و تشيلى و بيرو فى الغرب.

تاريخ 
قبل الاستعمار الأوروبى ارض بوليڤيا كانت جزء من امبراطورية الانكا اللى كانت اكبر دولة فى أميركا قبل اكتشاف كولومبوس. الامبراطورية الاسبانية احتلت المنطقه فى القرن الستاشر و فى معظم فترة الاستعمار الاسبانى المنطقه اتسمت اقليم أعالى بيرو او تشاركاس و كانت تحت ادارة نائب التاج الاسبانى لبيرو اللى شملت معظم المستعمرات الاسبانيه فى جنوب امريكا.

لينكات برانيه

مصادر 

 
بلاد
دول مسيحيه
التفسير المادى للتاريخ

التفسير المادى للتاريخ هو اتجاه تأريخى بيفسر حرك التاريخ بطريقه ماديه. مؤرخين الاتجاه ده بيعتبرو ان الانسان مجرد حيوان زى غيره بيسعى لرزقه و لقمة عيشه و حماية نفسه. و بكده بيهتمو بالتدوير على العوامل الداخليه اللى بتدفع الانسان او الجماعه البشريه للحركه ، و كلها عندهم عوامل ماديه. المفسرين الماديين للتاريخ بيشوفو التاريخ كإنه فرع من فروع التاريخ الطبيعى من غير اخد اعتبارات للعوامل الدينيه او الروحيه او الفكريه ، و اهتمو بالجانب المادى بس ، و عشان كده اتسمو " الواحديين Monists " او " اصحاب المذهب الواحد " ، على عكس المثاليين او الثنائيين اللى فسرو حركة التاريخ على انها بحث عن التوازن بين توجيهات العقل المطلق و نزعات البشر. بتعتبر كتب الماديين اكتر واقعيه و اقرب لحقيقةالواقع.

من اهم المفسرين الماديين للتاريخ : سان سيمون ، و اوچستان تيرى ، و فرانسوا مينييه و كارل ماركس.

تأريخ
مذاهب
جوادالكيبير

جوادالكيڤير (Guadalquivir نطق اسپانى: ) هو تانى أطول نهر فى اسپانيا بعد نهر تاخو و اطول نهر فى اندلوسيا. طوله 657 كيلو متر و مساحة حوضه حوالى 58,000 كيلومتر مربع.

نهر جوادالكيڤير نهر صالح للملاحة من مصبه فى سانلوكار دى باراميدا لحد مدينة سيڤييا.

مصادر 

انهار اسبانيا
تاخو

تاخو [tɛʒʊ] هو أطول نهر فى شبه الجزيرة الايبيرية . و طوله 1.038 كيلو متر ، 716 كم منها فى اسبانيا ، و 47 كيلومتر الحدود بين البرتغال و اسبانيا و الباقى 275 كلم فى البرتغال. و مساحة حوضه 80.100 كيلومتر مربع .

انهار اسبانيا
انهار البورتوجال
انهار ايبيريا
ابن النبيه

على بن محمد بن النبيه ( اتوفى فى نصيبين سنه 1222 ) ، شاعر مصرى عاش فى العصر الايوبى ، مدح السلاطين الايوبيه و كتب للملك الاشرف فى الجزيره. قلد ابو نواس و المتنبى. كان اسلوبه رقيق و اشتهر بوصف المناظر الطبيعيه. ليه ديوان مطبوع.

شعرا مصريين
وفيات 1222
الدوله الايوبيه
شعرا
شاعر
ابن مطروح

يحيى بن عيسى بن مطروح ( 1196 - 1251 ) ، شاعر مصرى عاش فى العصر الايوبى و بدايه العصر المملوكى. اتصل بـ الصالح ايوب و راح معاه الجزيره و شارك فى معاركه الحربيه و السياسيه و عينه الصالح ناظر على الخزانه المصريه و بدعين وزير لنايبه فى دمشق. بعد وفاه الصالح اعتكف فى بيته. ليه ديوان مطبوع اكتره فى الغزل و المدح و الاخوانيات. اشتهر بقصيده شعر ظريفه عن اسر لويس التاسع ملك فرنسا بعد معركه المنصوره وقت الحمله الصليبيه السابعه.

قصيده ابن مطروح بخصوص اسر لويس التاسع 

أتيت مصرا تبتغي مُلكها، تحسب أن الزمر يا طبل ريح.

فساقك الحين الى أدهم، ضاق به عن ناظريك الفسيح.

وكل اصحابك أودعتهم، بحسن تدبيرك بطن الضريح.

سبعون الفا لا يُرى منهم إلا قتيل او أسير اوجريح.

ألهمك الله الى مثلها، لعل عيسى منكم يستريح.

إن يكن الباب بذا راضيا، فرب غش قد أتى من نصيح.

لا تخذوه كاهنا إنه، أنصح من شق لكم او سطيح.

وقل ليهم إن أضمرو عودة، لأخذ ثأر او لفعل قبيح

دار ابن لقمان على حالها، والقيد باق والطواشي صبيح.

(الباب = بابا الكاتوليك وقتها اللى كان بيروج للحملات الصليبيه ، دار ابن لقمان = البيت اللى اتحبس فيه لويس التاسع ، الطواشى صبيح = الحارس على لويس فى فتره سجنه و كان طواشى مش امير زى العاده فى معامله الملوك)

وفاته 
اتوفى ابن مطروح بالقاهره سنه 659 و اندفن بسفح جبل المقطم بالقاهره.

مصادر 

شعرا مصريين
حروب صليبيه
مواليد 1196
وفيات 1251
ابن منظور

محمد بن مكرم الانصارى بن منظور ( مصر ، 1232 - القاهره ، 1311 ) ، مؤرخ و شاعر و كاتب و لغوى مصرى عاش فى العصر الايوبى و العصر المملوكى. خدم فى ديوان الانشا فى القاهره و اتعين قاضى فى طرابلس الغرب. اتعمى فى اخر ايامه. ليه رسايل و اشعار. كتب مختصرات لكتب طويله فى الادب و التاريخ زى كتاب الاغانى ، و العقد الفريد ، و الذخيره ، و تاريخ دمشق ، و تاريخ بغداد للسمعانى ، و الحيوان للجاحظ. جمع مختارات من الشعر و الطرايف فى كتاب " نثار الأزهار فى الليل و النهار ". اشتهر بقاموسه اللغوى " لسان العرب ".

مؤرخين مصريين
لغويين مصريين
كتاب مصريين
شعرا مصريين
مواليد 1232
وفيات 1311
ايليا ابو ماضى

ايليا ابو ماضى ( لبنان ، 1889 - نيو يورك ، امريكا ، 1947 ) شاعر لبنانى من شعرا المهجر. هاجر مع اسرته على مصر و هو لسه طفل و بعدين هاجر على امريكا و عاش بقية عمره هناك و اتوفى فيها. شارك فى الرابطه القلميه و اسس جورنال " السمير " فى نيو يورك. نشر اول دواوينه " تذكار الماضى " فى [اسكندريه] فى مصر سنة 1911 ، و " ديوان ايليا ابو ماضى " ( 1916 ) ، و " الجداول " ( 1927 ) ، و " الخمائل " ( 1946 ) فى امريكا. الديوانين الاخرانيين فيهم احسن اشعاره اللى بيهيمن عليها ايمان عميق بالحب و تقديس الطبيعه.

مصادر 

 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

شاعر
شعرا
مواليد 1889
وفيات 1947
شعرا لبنانيين
شعرا المهجر
لبنانيين عاشو فى امريكا
جعفر الصادق

ابو عبد الله جعفر الصادق ( 699 - 765م) سادس الائمه الاتناشر فقيه و عالم دينى تقى نال احترام و تقدير الناس من كل المذاهب . من مبادئه ان الاصل فى كل حاجه الاباحه ، يعنى حلال ، طالما ما وردش عنها نهى.

الائمه الاتناشر	

على بن ابى طالب 
 الحسين بن على 
 على زين العابدين 
 محمد الباقر 
 جعفر الصادق 
 موسى الكاظم 
 محمد المهدى 
 الحسن بن على 
 على الرضا 
 محمد الجواد 
 على الهادى 
 الحسن العسكرى

لينكات برانيه

مصادر 

اسلام
شيعه
مسرا

مسرا او مسرى (بالـقبطى: Ⲙⲉⲥⲱⲣⲓ)(بالهيروغليفى: Mésori) و بالهيروغليفه (مسو رع) يعنى ولادة رع يعنى ولادة شمس (لان رع معناها شمس) .
و هو الشهر الاتناشر (12) فى السنه القبطيه (المصريه). مسرا بييجى بين 7 اغسطس و 5 سبتمبر فى التقويم الميلادى .
مسرا هو آخر شهر فى السنه القبطيه . الايام الخمسه الباقيه هى الشهر الصغير او شهر النسيىء " پى كوجى ان ابوت " "pi kougi n abot " من 6ل10 سبتمبر و كانت بتتعمل فيه احتفالات بالآلهه  و بعدين بيبتدى شهر توت و السنه الجديده.

مثل عن مسرا:

مسرا الميه تسرا

 مسرا مشهور ب:

فواكه كتيره

شهور قبطيه
ديڤون

ديڤون هى مقاطعة فى جنوب غرب انجلترا و بتتسما كمان مقاطعة ديڤونشاير

 
مقاطعات انجلترا
تافيستوك, ديفون

تاڤيستوك ( Tavistock, Devon) هيا بلد سوق (فعلا قريه صغيره) فى غرب ديڤون فى انجلترا، على نهر تاڤى، اللى اسمها مستمد منه و عدد سكانها كان 11018 سنة 2001.

تاريخ تاڤيستوك يرجع على الاقل لسنة 961 لما اتأسس دير تاڤيستوك اللى أنقاضه لسه موجوده فى وسط تاڤيستوك , اشهر اولاد تاڤيستوك هو السير فرانسيس دريك
اللى كان من اشهر كباتن السفن وقت حكم الملكه إليزابيث الأولى.

مصادر 

مدن انجلترا
غرب ديفون

غرب ديڤون ( West Devon) هيا منطقة حكومة محلية فى ديفون انجلترا. غرب ديڤون فيها مراكز اوكهامبتون, برينستاون, تشاجفورد و تاڤيستوك.

مقر مجلس غرب ديڤون فى تاڤيستوك.

ديڤون
جاك نيكر

جاك نيكر Jacques Necker (سبتمبر 1732 - 9 ابريل 1804) كان سياسي وكاتب و اقتصادى فرنساوى. نيكر كان مؤمن بافكار التنوير اللى كان فى قوته وقتها, وكان بيقول ان "الحكومة وظيفتها الوحيده انها ترضى الشعب و توفر ليه العيش" ودا حبب الناس فيه جدا. فى اكتوبر 1776 مسكه الملك لويس الستاشر وزارة الماليه عشان يحاول يحل الازمه الماليه والافلاس اللى اتسبب فيه لويس الستاشر و عشان يرضى الشعب اللى كان بيحب نيكر. الثوره الفرنسيه طلعت و ظهرت بسبب حاجات كتيرا و اللى ولع الدنيا زياده هو قرار لويس الستاشر اللى اخده فى 11 يولو سنة 1789 , انه يمشى نيكر من وزارة الماليه عشان حسب راىء الملك انه كان متعاطف مع عامة الشعب جامد و كان خايف من شعبيته الجامده وسط الناس. دا خلى الناس تتظاهر و تبتدى تعمل ثوره و بعد كدا هاجموا سجن الباستيل بعد تلات ايام بعد قرار شيل جاك نيكر.

موقفه من الثوره الفرنسيه 

 
الثوار الفرنسيين و السياسين كانوا شايفين جاك نيكر بطلهم و ابهم الروحى وملهمم بس نيكر كان رافض قرارات الثوره و العنف والقتل المبالغ فيه , بس كان معاهم ان الشعب لازم ياخد حقه

مصادر 

مواليد 1732
فرنساويين
ناس عاصروا الثوره الفرنسيه
سياسيين فرنساويين
ملك اسبانيا

ملك اسبانيا هو رئيس دولة اسبانيا و رمز وحدتها.

الدستور 
صدور الدستور الاسبانى سنة 1978 هو قمة انتقال اسبانيا للديمقراطية. التاريخ الدستورى لاسبانيا يرجع تاريخه لدستور 1812. . بعد وفاة فرانسيسكو فرانكو سنة 1975 مسك التاج الملك خوان كارلوس المعروف بشخصيته القويه و شال كارلوس ارياس نافارو و عين المصلح ادولفو سواريز رئيس للحكومة و عمل انتخابات عامه سنة 1977 ,بعدها اجتمع البرلمان الاسبانى بصفته جمعيه دستوريه لإقرار دستور سنة 1978. و نتيجة لده اسبانيا بفضل دستورها الايام دى تتكون من 17 من الأقاليم المتمتعة بالحكم الذاتى و اثنين من مدن الحكم الذاتى بدرجات متفاوتة من الاستقلال الذاتى.

الحكومة 

نظام اسبانيا هو نظام ملكي دستورى ، وراثى من ملك و برلمان من مجلسين ، والمحاكم العامة. السلطة التنفيذية تتكون من مجلس الوزراء برئاسة رئيس الحكومة (مماثل لرئيس وزراء) يقترحه الملك و تنتخبه الجمعية الوطنية بعد الانتخابات التشريعية.

السلطة التشريعية تتكون من مجلس النواب 350 عضو ينتخبو فى اقتراع شعبي على قوائم تمثيل نسبى لخدمة اربع سنين ، ومجلس الشيوخ 259 عضو, 208 يتم انتخابهم بشكل مباشر عن طريق التصويت الشعبى، و 51 معينين من الهيئات التشريعية الاقليمية لأربع سنين.

 رئيس الدولة
 الملك خوان كارلوس الاولانى من 22 نوفمبر 1975
 رئيس الحكومة
 رئيس الحكومة : خوسيه لويس رودريجيز ثاباتيرو كسب انتخابات 14 مارس 2004 و 2008.
 النائب الاول لرئيس الحكومة و وزير للرئاسة : ماريا تيريزا فرنانديز دي لا فيجا.
 النائب التانى لرئيس الحكومة، وزير الاقتصاد والمالية بيدرو سولبيس.
 مجلس الوزراء
 مجلس الوزراء الإسبانى بيعينه رئيس الحكومة.

امة اسبانيا تتألف من الناحية التنظيمية فى شكل ( "دولة مجتمعات متمتعة بالحكم الذاتى") هى واحدة من اكثر البلاد لامركزية فى  اوروبا زى سويسرا و المانيا و بلجيكا .

مثلا ، فى كل مناطق الحكم الذاتي المجتمعات المحلية ليها برلمانات منتخبة ، و حكومات ، و ادارات عامة ، و ميزانيات ، وموارد ، و علشان كده النظم الصحية والتعليمية وغيرها اللى بتتدار من الإقليم نفسه.

التقسيمات الإدارية 

اسبانيا سياسيا متنظمه فى 17 من الأقاليم المتمتعة بالحكم الذاتي (comunidades Autónomas) و 2 من مدن الحكم الذاتي (ciudades Autónomas) -- سبتة و مليلية..

سبعة من المجتمعات المستقلة تتكون كل واحده منهم من محافظه واحده : استورياس ، و جزر البليار ، كانتابريا ، لاريوخا ,مدريد و مورسيا و نافارا.

العلاقات الخارجية 
بعد عودة الديموقراطية بعد وفاة فرانكو فى 1975 ، و أولويات السياسة الخارجية لاسبانيا للخروج من العزلة الدبلوماسية و توسيع العلاقات الدبلوماسية و الدخول فى الجماعة الأوروبية ، وتحديد العلاقات الامنية مع الغرب. بصفتها عضو فى حلف شمال الاطلنطى من 1982 أثبتت اسبانيا انها من ابرز المشاركين فى الأنشطة متعددة الأطراف بخصوص الامن الدولى.

النزاعات الإقليميه 
 اراضي تطالب بيها اسبانيا
فيه نزاع إقليمى مع المملكه المتحده على منطقة جبل طارق ، 6 كيلومتر مربع من أقاليم ما بعد البحار التابعة للمملكة المتحدة . منطقة جبل طارق جزء من جنوب شبه الجزيرة الايبيرية غزته بريطانيا فى سنة 1704 خلال حرب الوراثة الاسبانية كمان غزت مينوركا و تخلت عنها فى النهاية لاسبانيا فى 1802 حسب  معاهدة اميان.

الوضع القانونى لجبل طارق فى سنة 1713 تمت تسويته بمعاهدة أوتريخت ، و اتخلت عنه اسبانيا للأبد لأراضى التاج البريطاني

 اراضى اسبانية تطالب بيها بلاد اخرى

المغرب تطالب بالمدينتين المحتلتين سبتة ومليلة و بلازاس دى سوبيرانيا الجزر اللى قدام الساحل الشمالي لافريقيا. البرتغال لا تعترف بسيادة اسبانيا على أراضى اولڤينزا

مصادر 

اسبانيا
دستور اسبانيا

صدور الدستور الاسبانى سنة 1978 هو قمة انتقال اسبانيا للديمقراطية و الدستور الاسبانى صدق عليه الاستفتاء الشعبى يوم 6 ديسمبر سنة 1978 و صدر بتاريخ 29 ديسمبر نفس السنه.

تاريخ 
التاريخ الدستورى لاسبانيا يرجع تاريخه لدستور 1812. . بعد وفاة فرانسيسكو فرانكو سنة 1975 الملك خوان كارلوس المعروف بشخصيته القويه شال كارلوس ارياس نافارو و عين المصلح أدولفو سواريز رئيس للحكومة و عمل انتخابات عامه سنة 1977 ,بعدها اجتمع البرلمان الاسباني ، بصفته جمعية دستورية علشان أقرار دستور سنة 1978. و نتيجة لده اسبانيا بفضل دستورها دلوقتى بتتكون من 17 من الأقاليم المتمتعة بالحكم الذاتى و اتنين من مدن الحكم الذاتى بدرجات متفاوتة من الاستقلال الذاتى.

الحكومة 

نظام اسبانيا هو نظام ملكي دستورى ، وراثى من ملك و برلمان من مجلسين ، والمحاكم العامة. السلطة التنفيذية تتكون من مجلس الوزراء برئاسة رئيس الحكومة (مماثل لرئيس وزراء) يقترحه الملك و تنتخبه الجمعية الوطنية بعد الانتخابات التشريعية.

السلطة التشريعية تتكون من مجلس النواب 350 عضو ينتخبو فى اقتراع شعبي على قوائم تمثيل نسبى لخدمة اربع سنين ، ومجلس الشيوخ 259 عضو, 208 يتم انتخابهم بشكل مباشر عن طريق التصويت الشعبى، و 51 معينين من الهيئات التشريعية الاقليمية لأربع سنين.

 رئيس الدولة
 ملك اسبانيا هو خوان كارلوس الاولانى من 22 نوفمبر 1975
 رئيس الحكومة
 رئيس الحكومة : ماريانو راخوى كسب حزبه انتخابات سنة 2012.
 مجلس الوزراء
 مجلس الوزراء الإسبانى يعينه رئيس الحكومة.

امة اسبانيا تتألف من الناحية التنظيمية فى شكل ( "دولة مجتمعات متمتعة بالحكم الذاتى") هى واحدة من اكثر البلاد اللى الحكم فيها مش مركز ف العاصمه ف  اوروبا زيها زى سويسرا و ألمانيا و بلجيكا .

مثلا ، فى كل مناطق الحكم الذاتي المجتمعات المحلية ليها برلمانات منتخبة ، و حكومات ، و ادارات عامة ، و ميزانيات ، وموارد ، ولده النظم الصحية والتعليمية وغيرهاالتي يتم ادارتها من الإقليم نفسه.

التقسيمات الإدارية 

اسبانيا سياسيا متنظمه فى 17 من الأقاليم المتمتعة بالحكم الذاتي (comunidades Autónomas) و 2 من مدن الحكم الذاتي (ciudades Autónomas) -- ثويتا و ميلييا.

سبعة من المجتمعات المستقلة تتكون كل واحده منهم من محافظه واحده : استورياس ، و جزر البليار ، كانتابريا ، لاريوخا ,مدريد و مورسيا و نافارا.

العلاقات الخارجية 
بعد عودة الديموقراطية بعد وفاة فرانكو فى 1975 ، و أولويات السياسة الخارجية لاسبانيا للخروج من العزلة الدبلوماسية و توسيع العلاقات الدبلوماسية و الدخول فى الجماعة الأوروبية ، وتحديد العلاقات الامنية مع الغرب. بصفتها عضو فى حلف شمال الاطلنطى من 1982 أثبتت اسبانيا انها من ابرز المشاركين فى الأنشطة متعددة الأطراف بخصوص الامن الدولى.

النزاعات الاقليميه 
 اراضي بتطالب بيها اسبانيا
فيه نزاع إقليمى مع المملكة المتحدة على منطقة جبل طارق ، 6 كيلومتر مربع من أقاليم ما بعد البحار تبع المملكة المتحدة . منطقة جبل طارق جزء من جنوب شبه الجزيرة الايبيرية غزته بريطانيا فى سنة 1704 خلال حرب الوراثة الاسبانية كمان غزت مينوركا و اتخلت عنها فى النهاية لاسبانيا فى 1802 حسب معاهدة اميان.

الوضع القانونى لجبل طارق فى سنة 1713 تمت تسويته بمعاهدة أوتريخت ، و اتخلت عنه اسبانيا للأبد لأراضى التاج البريطاني

 اراضى اسبانية بتطالب بيها بلاد تانيه

المغرب بتطالب بالمدينتين السليبتين سبتة و مليلية.

مصادر 

اسبانيا
مجتمع مدريد

اقليم مدريد و اسمه الرسمى مجتمع مدريد اللى بيحكم نفسه و مكانه فى وسط اسبانيا هو واحد من 17 منطقه من الأقاليم (مناطق) المتمتعة بحكم ذاتى فى اسبانيا.

جغرافيا 
المجتمع بيضم مدريد عاصمة اسبانيا.

لينكات برانيه

مصادر 

 
اقاليم اسبانيا
اقاليم اسبانيا

اسبانيا سياساً متنظمه فى سبعة عشر 17 اقليم محكوم بحكم ذاتى (comunidades Autónomas) و مدينتين محكومه حكم ذاتى (ciudades Autónomas) هما ثويتا و ميلييا.

سبع مجتمعات من المجتمعات المستقلة تتكون كل واحده منها من محافظه واحده : استورياس ، و جزر البليار ، كانتابريا ، لاريوخا ,مدريد و مورسيا و نافارا.

لستة المناطق
اقليم الباسك

اقليم الباسك واحد من 17 منطقه من الأقاليم (مناطق) المتمتعة بحكم ذاتى فى اسبانيا.

لينكات برانيه

مصادر 

باسك
نعمان عاشور

نعمان عاشور ( ميت غمر ، الدقهليه ، 17 يناير 1918 - القاهره ، 5 ابريل 1987 ) كاتب مسرحى مصرى كبير بيعتبر رائد المسرح الواقعى فى مصر و بينتمى لجيل الخمسينات و الستينات من القرن العشرين اللى ساهمو مساهمه كبيره فى تطوير المسرح المصرى زى الفريد فرج و محمود دياب و سعد الدين وهبه و ميخائيل رومان و يوسف ادريس و غيرهم.

اتولد نعمان عاشور فى مدينه ميت غمر فى محافظه الدقهليه سنه 1918. من صغره كان بيحب القرايه و كان جده عنده مكتبه كبيره فيها كتب من مجالات مختلفه. فى صغره كان بيترد على مسارح شارع عماد الدين فى القاهره و لما خلص المدرسه دخل جامعه فؤاد الاول فى القاهره و اتخصص فى اللغه و الادب الانجليزى و اتخرج سنه 1942. بعد ما اتخرج اتصل بالحركه الادبيه المصريه اللى ظهرت بعد الحرب العالميه التانيه و اللى اهتمت بمشاكل المجتمع و تطوراته ، و برز اسمه بين جماعه من الادبا و المثقفين الشبان من طلايع الحركه الادبيه و الفنيه فى الخمسينات و الستينات.

بدأ نعمان عاشوريكتب للمسرح طوالى بعد ما اتخرج من الجامعه و قدم مسرحيه " المغماطيس " سنه 1950. لكن بدايته القويه بدأت مع مسرحيته " الناس اللى تحت " اللى مثلتها فرقه المسرح الحر سنه 1956 و بقت بتعتبر علامه فارقه فى تاريخ المسرح المصرى.

كتب نعمان عاشور للمسرح و قدم نوعيه جديده من الفن المسرحى ما كانتش معروفه فى مصر قبله. و اهتم بالفكره و القضيه اللى بيعرضها اكتر من اهتمامه بالإطار المسرحى المتوارث و الثابت. اعماله المسرحيه بتعتبر تطوير فى بنيه المسرحيات و لغتها و اسلوب تناول مواضيعها و اشتباكها المسرحى مع الواقع بكل اللى فيه من قضايا وطنيه و سياسيه كانت مطروحه وقتها.

نشر نعمان عاشور مسرحياته فى مجلدين اصدرتهم الهيئه المصريه العامه للكتـاب فى مجلدين ، الاولانى صدر سنه 1974 و فيه مسرحيات " المغماطيـس " و " الناس اللـى تحت " و " الناس اللى فوق " و" سيما أونطه " و " جنس الحريم ". و المجلد التانى ظهر سنه 1976 و فيه مسرحيات " وابور الطحين " و " عيله الدوغرى " و " تلات ليالى " و " بلاد بره " و " سرالكون ".

اتوفى نعمان عاشور فى 5 ابريل سنه 1987 بعد ما ساهم مساهمه كبيره فى تطوير المسرح المصرى.

فيلموجرافيا 
 برج المدابغ (1983)
 عيله الدوغرى [مسلسل] (1980)
 برج المدابغ [مسرحية] (1976)
 الناس اللى فوق (1969)
 الناس اللى تحت (1960)

قصص 
 حواديت عم فرح (1954)
 فوانيس (1957)
 سباق مع الصاروخ (1964)
 بطولات مصريه (1971)

مصادر 
 المصرى اليوم، مؤسسه المصرى اليوم للصحافه و النشر، عدد 2123 ، 5 ابريل 2010.
 نعمان عاشور، الهيئه العامه للاستعلامات المصرية 
 نعمان عاشور»، مصر. الهيئه العامه للاستعلامات المصرية 

مواليد 1918
وفيات 1987
شعرا مصريين
مسرحيين مصريين
كتاب مصريين
مصريين اخدوا جايزه الدوله التشجيعيه
دقهلاويه
ناس من ميت غمر
متعلمين فى جامعة القاهره
سولون

سولون (638 ق.م - 558 ق.م) (باليونانى :Σόλων)كان شاعر ورجل قانون اتينى و فيلسوف من حكماء الاغريق السبعه . قام بسن مجموعه من القوانين الاصلاحيه اللى كانت ضد نظام الحكم وقتها اللى كان ديكتاتورى . مع انه فشل فى تطبيق اصلاحته على المستوى البعيد بس افكاره واصلاحته اثرت جامد فى الثوار اليونانيين و عملو النظام الديموقراطى .

بدايته 

اتولد سولون فى اتينا لعيله نبيله و غنيه و اتشهر بكونه شاعر و كتب قصائد كتيره شجعت الاتنيين على تحرير جزيرة سلاميس من اعداء اتينا و عينوه قائد القوات اللى حررت الجزيره و بعدين اختاروه لمنصب حاكم الاول ووكلوا ليه سلطة تغير القوانين

اصلاحته و قوانينه 

فى وقته اتيb'Bold text'ا كانت محتاجه جامد لتغير و اصلاح سياسيى و اقتصادى. كانت الثروه تقريبا كلها فى ايد مجموعه من الناس بس اللى عندهم نفوذ و كان لما الفلاحين بيحتاجوا فلوس يرهنوا اراضيهم مقابل الفلوس و يقدموا نفسهم و عيلتهم وعيالهم كضمان انهم يدفعوا ولو مدفعوش يبقوا عبيد و ارضهم تروح منهم. سولون كان شايف الكلام دا غلط فعمل قانون يلغى كل دا و حرر الفلاحين اللى بقوا عبيد تحت القوانين القديمه. وعمل قوانين بتمنع تصدير القمح و الحبوب ودا سهلت التجاره الخاريجيهو وفرت للاتنين القمح.

عمل اصلاحات دستوريه و قسم الاتنيين لاربع طبقات حسب دخلهم و سمح لكل المواطنين انهم يترشحوا ويبقوا اعضاء فى الجميعه التشريعيه و المحاكم المدنيه و عمل مجلس بيضم 400 واحد عشان يتناقشوا و يراقبوا السلطات السياسيه و الحكام فى الأريوباغوس ( المجلس القضائى) و عمل محاكم شعبيه يقدر الناس يرحوا ياخدوا احكام ضد او يستئنفوا ضد قرارات موظفين الدوله. افكار و اصلاحات سولون فيه شبه و بتعتبر قريبه من الديموقراطيه. قرر سولون انه يسيب منصبه عشان يدى فرصه للتغير و ناس تانيه تمسك المنصب و اخد وعد من الاتنيين انهم يلتزموا بالقوانين بتاعته و سباهم وسافر لمدة عشر سنين ولما رجع شاف اتينا بيحكمها ديكتاتور بيزيستراتوس و لغى كل قوانيه. فانضم سولون للمعارضين لنظام الحكم الديكتاتورى دا و بعد فتره بعد سولون عن الحياه العامه و اعتزل , فى ناس بتقول ان بيزيستراتوس نفاه بره اتينا.

لينكات برانيه

مصادر 

  
   

يونانيين قدام
فلاسفه
فلاسفه يونانيين قدام
حكماء الاغريق السبعه
فلاسفه قبل سوقراط
مشرعين قدام
اوتوقراطيه

الأوتوقراطية (بالإنجليزى: Autocracy) هى نوع من الديكتاتوريه , هى شكل من أشكال الحكم، بتكون فيه السلطة السياسيه فى ايد واحد بس بيتعين او بيجى بانقلاب و محدش بيتنخبه ,يعنى بيفرض نفسه على الناس, كلمة "أوتوقراط" اصلها يونانى و ومعناها (اللى بيحكم لوحده). بعتمد الحاكم الأتوقراطى على مساعده مجموعه صغيره ليهم نفوذ فى المجتمع اللى بيحكمه وغالبا بيشتغلوا لمصاحتهم و بيساعدوا الديكاتور انه يسيطر على الشعب , بس فيه مجموعه من الحكام الاتوقراطيين بيعتمدوا على نفسهم و على شخصيتهم و الكاريزما بتاعتهم و مهاراتهم. اغلب الأتوقراطيين بيعتمدوا على العساكر و البوليس و رجال الدين انهم يسيطروا على الشعب و يمنعوا اى محاولة ان حد ياخد السلطه منه او من المجموعه او الحزب المنتمى ليها.

سياسه
مصطلحات سياسيه
فلسفه سياسيه
ادسنس

AdSense (ادسنس) هو خدمة اعلانات من شركة جوجل. الخدمه بتخلي اصحاب المواقع ينزلو اعلانات كتابه و صور و فيديو علي موقعهم عن طريق جوجل. الاعلانات جوجل بيبعتها بنفسه للمواقع بعد ما بيشوف نوع الموقع و ايه الاعلانات اللى تناسبه.

اصحاب الموقع مش بيتحكمو مباشرة فى الاعلانات اللى بتظهر علي موقعهم، لكن بيتحكمو بطريقه غير مباشره، لما يكتبو صفحات موقعهم عن موضوع معين، جوجل ادسنس بيختار الاعلانات اللى تناسب الموضوع اللى الموقع بيتكلم فيه. لكن اكثر من جهه قالت ان الجوجل ادسنسن بيظعر اعلانات مختلفه شويه عن موضوع الموقع، و ده بيخلي نسبه الزوار اللى بيضغطو علي الاعلانات قليله، و بالتالي بيكون الربح قليل.

بدايه 
سنه 1998 شركه اسمها اوينجو فى لوس انجيليس فى كاليفورنيا، امريكا، عملت نظام اعلانات اسمه وردنت. بعدها فضلو يطورو فيه. بعدها بفتره الشركه غيرت اسمها لابلايد سيمانتيك، و جوجل اشتري الشركه دي سنه 2003 بـ 102 مليون دولار امريكي.

انواع 
1 جوجل ادسنس للفيدز
2 جوجل ادسنس للمحتويات
3 جوجل ادسنس لمحتويات الموبايل
4 جوجل ادسنس للدومين
5 جوجل ادسنس للفيديو

ازاي بيشتغل؟ 
1 صاحب الموقع بيحط جافا اسكريبت علي الموقع بتاعه، جوجل بيكون عطاهاله
2 كل ما حد يدخل علي الموقع، الجافا اسكريبت دي بتطلب موقع جوجل و بتاخد منه اعلانات ليها علاقه بمحتوي الصفحه.
3 لو الزائر ضغط علي الاعلان، الجافا اسكريبت بتوصله و جوجل بيدي له 60% من الربح.

تكلفة الاعلان 
جوجل متكتم جدا علي اسعار الاعلانات، فى السنين اللى فاتت ناس كتير نزلو كتب بتتكلم علي اسعار الاعلانات، لكن مفيش اى معلومات رسميه من جوجل بتحدد تمن الضغط علي الاعلانات. و كمان اتفاقيه جوجل بتمنع اصحاب المواقع انهم يقولو نسبه الفلوس اللى بياخدوها علي الالف زياره لاعلاناتهم.

المصدر 
 الموقع بتاع جوجل ادسنس الرسمي
 ادوات تساعدك تكتر ارباحك علي الجوجل ادسنس و تخليك تراقبها بسهوله، مدونة "موقع" باللغه المصريه
 اكسب من الجوجل ادسنس، نصايح لاصحاب الموقع اللى عايزين ينزلو اعلانات جوجل ادسنس، مدونة "موقع" باللغه المصريه
 ادوات تساعدك علشان تركب اعلانات الجوجل ادسنس علي مدونة وردبريس مدونه "موقع" باللغه المصريه

جوجل
كيلون

كيلون الاسبرطى باليونانى (Χείλων) كان فيلسوف و شعار و سياسى يونانى بيعتبر من حكماء الاغريق السبعه , بيرجع ليه الفضل فى عمل نظام المراقبين للملوك. المراقب بيبقى مستشار للملك و بينصحه و بيوصل رائى الناس ليه والمراقب دا الناس بتختاروا. انتخابوه اهل اسبرطه فى سنة 556/5 ق.م كمراقب هو و خمسه كمان عشان يبقوا مستشارين لملك اسبرطه . كليون كان بيكتب شعر و وصلت ابياته لمتيين بيت. بيتقال انه عمل تعديلات فى السياسيات الحكومه الاسبارطيه اللى اتسببت فى اتحاد البلوبونيز.

مصادر 

حكماء الاغريق السبعه
فلاسفه قبل سوقراط
فلاسفه
فلاسفه يونانيين قدام
بيرياندر

بيرياندر (627 ق م - 586 ق م) كان تانى ملوك كورينث , كان واحد من حكماء الاغريق السبعه. طور مدينته تجاريا واجتماعيا و هو بتنسب ليه حكم و مقولات بتوصل لحد الفيين . عشان يحمى تجارة بلده و يطورها راح بنى مستعمرتين هما بوتيدايا فى خالكيديكى و أبولونيا فى اليريا واحتل مدينة ابيداوروس وضم كوركيرا، فى عهده كانت التجارة مزدهرة جامد لدرجة ان ايرادات الدولة كلها كانت بتتكفى من رسوم على السلع. حافظ على علاقات وديه مع ملوك مصر و ليديا.

مصادر

حكماء الاغريق السبعه
فلاسفه قبل سوقراط
فلاسفه
فلاسفه يونانيين قدام
حرب الوراثه الاسبانيه

لما اخر ملوك سلالة عيلة هابسبورج، كارلوس التانى مات بدون مايكون له اولاد و ورث الحكم لفيليبي دي بوربون ، حفيد اخته ماريا تيريسا من اسبانيا و حفيد لويس الاربعتاشر ملك فرنسا خلفه على العرش باسم فيليبى الخامس ملك اسبانيا ،و فيليبى الخامس ملك اسبانيا كان اول حاكم من بوربون لاسبانيا ما بين ( 1700 و 9 يوليه 1746 ) . ( اتولد 1683 ). حكم سنين قليلة و ابتدت حرب الوراثة الاسبانية بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسبانيا، بعد عشر سنين من الحرب , سلام اوتريخت وافقت و اعترفت بأن فيليب الخامس يكون ملك اسبانيا لكن اسمه اتشال من سلسلة خلافة العرش الفرنساوى.

تاريخ اسبانيا
متحف الفن الاسلامى

متحف الفن الاسلامى يعتبر من اقدم متاحف القاهره و عمره اكتر من قرن. تولدت فكرة انشاء المتحف فى عهد اسماعيل باشا بإقتراح من المهندس سالزمان لكن التنفيذ بدأ فى عهد الخديوى عباس حلمى التانى الذي كان معروفا بحبه للفنون و الاداب.

بدأ تكوين المتحف سنة 1889 بحفظ التحف فى الايوان الشرقى لجامع الحاكم بأمر الله و كان عدد التحف و الاثار التى تجمعت وقتها 7028 قطعة ، التحف تم جمعها من الملوك و الامرا و رجال الدوله و من الحفائر الاثريه.
بدأ بنا المتحف سنة 1899 و فى ديسمبر 1903 فى عهد الخديوى عباس حلمى التانى انتهى البناء و افتتح بعد ما انتقلت إليه التحف التى وصل عددها لحوالى 102 الف قطعة.

فى سنة 1952 بقى اسم المتحف " متحف الاثار الاسلاميه " لإن المتحف بقى فيه جنب التحف و الاثار المصريه تحف و حتت اثريه كمان من ايران و تركيا و الاندلس و شبه القاره الهنديه.

بيحتوى المتحف على كذا قسم من ضمنها المخطوطات و السلاح الخزف و النسيح و السجاد ، و فيه قاعات للفن الاموى و العباسى و الفاطمى و الايوبى و المملوكى. و بتبين الاثار المعروضه ازاى مصر كانت متطوره و متقدمه فى فترة العصور الوسطى.

من الفن الفارسى المعروض سجاد نادر من تبريز و شيراز و اصفهان ، و من تركيا معروضه حتت فنيه قيمه من الخزف و السجاد. و من الاندلس فيه حتت قيشانى و تحف مزخرفه بالرسومات و الحروف الكوفيه الاندلسيه. و من شبه الجزيره الهنديه فيه معروضات من الفن الهندى المغولى ( الموغالى ) فيه اسلحه معروضه من تركيا و من عصر محمد على باشا ، و من ضمن السيوف القيمه المعروضه سيف السلطان العثمانى سليمان القانونى.

متحف الفن الإسلامى الجديد 
المتحف كان تم ترميمه و توسيعه سنة 1983 و افتتحه الرئيس حسنى مبارك سنة 1984. لكن فى سنة 2003 اتضح انه محتاج تطوير اكبر بسبب تكدس التحف و الاثار فإتقفل و ابتدت عملية تطوير جديده.

فى 24 اكتوبر 2010 احتفل فى مصر بإفتتاح متحف الفن الإسلامى بعد تطويره و بقى مزود بأحدث نظم العرض المتحفى و بقى بيعتبر اكبر متحف للفن الإسلامى فى العالم. عملية تطوير المتحف اخدت سبع سنين.

مصادر 
 العربيه.نت، 24 اكتوبر 2010.
 الاهرام ، عدد 45047 ، 7 ابريل 2009.

لينكات خارجيه 
 مصر تحتفل بإعادة افتتاح متحف الفن الاسلامي بعد تجديده
 عودة الروح.. للمتحف الإسلامى

المتاحف المصريه 

فن اسلامى
القاهرة
فن اسلامى
بياس

بياس من بريينى (باليونانى: Βίας ο Πρηνεύς) كان فيلسوف يونانى و واحد من حكماء الاغريق السبعه ، بيرجع ليه الفضل انه عمل قوانين اجتماعيه متقدمه , اتسمى قانونه قانون اتيكا و كان فيه حق الملكيه الفرديه المحدوده و حق الشعب فى الاشراف على مؤسسات الدوله و حق الجماعه فى تشكيل وحده ليها قوانينها الخاصه اللى بتحكمها و بتخضع لقانون الدوله

مصادر

حكماء الاغريق السبعه
فلاسفه قبل سوقراط
فلاسفه
فلاسفه يونانيين قدام
بيتاكوس

بيتاكوس (650 – 570 قبل الميلاد) كان سياسى و فيلسوف يونانى و واحد من حكماء الاغريق السبعه اتولد فى ميتيلينى. بقى قائد جيش بلده ضد جيش اتينا فى الحرب اللى حصلت فى سنة 606 ق./ و حارب للسطيره على الدردنيل و قتل قائد جيش الاتينى فى المعركه بايد واحده و انتخابوه حاكم سنة 590 ق.م بلقب أيسمنيتيس بعد عشر سنين فى الحكم استقال و بعد عشر سنين كمان مات. بتنسب ليه حكم و اقاويل كتيره اغلبها سياسيى و اخلاقى.

مصادر

فلاسفه
يونانيين قدام
فلاسفه يونانيين قدام
فلاسفه قبل سوقراط
حكماء الاغريق السبعه